Le Mespris de la vie et consolation contre la mort/« Si le simple enfançon, et le fol irrité »
# Le Mespris de la vie et consolation contre la mort/« Si le simple enfançon, et le fol irrité »

Si le simple enfançon, & le fol irrité Ne craignent de la mort l’indomtable puissance, Sages, aurons nous moins de force & d’asseurance Qu’en fournit leur sottice & leur simplicité ?
L’homme engendré du tems, voit de necessité Empires, & Citez fleschir leur arrogance Sous l’arrest de la mort, moy-mesme je m’avance Pendant que je devise, au trespas limité.
Chacque heure, chacque point de ceste foible vie Ostant l’homme à soy-mesme, au tombeau le convie Ce pendant sur la terre asseurant ses discours.
Bien que par le menu à tout coup il trespasse Redoute incessament qu’une fois ne se face Ce qu’il souffre à toute heure, & se fait tous les jours.